194 
i Underkæben (se Fig.). Disse er alle af sædvanlig Form, dog 
rejser Spidsen sig lidt mere hos de midterste i højeste Række end 
hos Sidetænderne. — Gællespalterne er smaa og tiltager lidt i 
Længde bagtil. 
Finnerne er ret karakteristiske. D. 1 begynder omtrent midt 
over Brystfinnen og ender kort foran Legemets Midte. Den er af 
Middelstørrelse (den lodrette Højde næsten Vs af dens Grund), og 
midt i dens Grund sidder en stærk Pig, der stikker et lille Stykke 
op igennem Finnens Rand, uden dog at naa Finnens Højde. Bagtil 
er Finnen afrundet, med omtrent retvinklet nederste Hjørne. Langt 
tilbage, omtrent lige over Bugfinnerne, sidder D. 2 , skævt-firkantet, 
forholdsvis kortere og højere end D. 1 . Fortil i den stikker en kraftig 
Pig lige op igennem dens Rand, men naar kun godt og vel dens 
halve Højde. — Halefinnen er ret lang (næsten af Hovedets Længde), 
med lige afskaaret Spids og en svag Indskæring kort foran denne, 
forneden; Halespidsen vender næsten lige bagud, med en svag 
Bøjning nedad. — Brystfinnerne er temmelig smaa, deres Længde 
som Afstanden mellem Snudespids og Øjets Midte; deres Yderrand 
er svagt konveks, Baghjørnerne afrundede og Finneroden smal. 
— Bugfinnerne sidder lige under D. 2 , omtrent midt imellem Hoved 
og Halespids; de er ret bréde og skævt firkantede. Gattet sidder 
ved den bageste Ende af deres Grund. 
Hudbevæbningen er af en lignende Beskaffenhed som hos 
den af Jensen (op. cit.) beskrevne C. squamosus; dog er de en¬ 
kelte Skæl forholdsvis mindre (ca. 1 mm), skjolddannede og har to 
bueformede Lister; den ene løber langs Bagranden og Siderandene, 
hvor den forsvinder, den anden indenfor den omkring en kraftig 
Midtribbe. Enderne af den indre Liste og Midtribben løber hver 
ud i sin Tand, af hvilke den midterste er den største (se Fig.). Paa 
Snuden, Kæbe- og Finnerandene forholder de sig paa samme Maade, 
som Jensen har fundet det hos C. squamosus. 
Sidelinien er i det hele taget kun lidet fremtrædende; den 
begynder omtrent over Spiraklerne og gaar i lige Linie langs hen 
ad Siden, for saa ved Halefinnens Rod at sænke sig nedad og løbe 
langs Halens nedre Kant hen til dens Spids. — Slimporer er ikke 
synlige udvendig. 
Farven er ensformig chokoladebrun, Mund- og Gællehuler lige¬ 
ledes; Bughinden er hvid. 
